**Referat fra møte i styret for Sandnes Idrettsråd**

Dato: 23.05.2022 kl. 17.00 – 19.00

Hvor: Østerhus arena

Til stede: Paul Hetland, Siv Janne Aarrestad, Sivert Bratten, Karianne Stoltenberg, Kjetil Sigurdsen og Pål Thornes

Forfall: Mathias Stene, Sølvi Rabben og Hilde Moss Thorsen

Dessuten møtte: Odd Willy Støve fra Sandnes kommune (fra 17.50 – 18.00) og daglig leder Kåre Strand.

Møtet ble ledet av Paul Hetland.

|  |  |  |
| --- | --- | --- |
| Sak nr  | Behandlet  | Ansvarlig |
| 27/22  | **Rapport fra arbeidsgruppene****Folkepulsen**Det arbeides fortsatt med å komme i gang med SMIL-prosjekt på Hana. Håper å være i gang fra skolestart i høst.**Treningstider** Arbeidsgruppen er i gang med å fordele treningstider i kommunale haller og Sandneshallen. **Politisk kontakt**Møte 7.4. da skisseprosjektet for dobbel hall på gymnasbanen ble presentert. Ble fulgt opp med presentasjon for avisene. **Reklameavtaler på kommunale anlegg**Avtale med Sandnes IBK for Hanahallen under arbeid. |  Siv Janne, Hilde og KariannePål og Sivert |
| 28/22   | **Årsmøtet 2022**Referat sendes ut sammen med styre-referatet.  |  |
| 29/22 | **Forslag til revidert kommuneplan – uttalelse.**Styret vedtok enstemmig følgende uttalelse:*Idrettsrådet viser til vårt innspill til kommuneplanen datert 30. august 2021, og konstaterer med overraskelse og skuffelse at dette innspillet ikke er kommentert – og trolig heller ikke vurdert - i forbindelse med utarbeidelse av kommuneplan-forslaget.* *Innspillet fra Idrettsrådet er på ingen måte fulgt opp i planforslaget, og Idrettsrådet legger til grunn at mangelen på arealer til nye idrettsanlegg forutsetter en omarbeiding av planforslaget.**Idrettsrådet tar i sin uttalelse fra august 2021 opp spørsmål med stor betydning for barn og unge i Sandnes i tiden som kommer. Vi gjentar derfor noe av situasjonsbeskrivelsen:**Sandnes kommune og idretten i Sandnes har en felles målsetting om gode og trygge oppvekstmiljø, og at flest mulig skal være fysisk aktive. Det er en tydelig sammenheng mellom fysisk aktivitet og anleggsutbygging. Dess bedre anleggsdekning i en kommune dess flere innbyggere er fysisk aktive. Situasjonen i Sandnes er ikke dårlig, men vi får rapporter fra flere idrettslag om at mangelen på hensiktsmessige anlegg er en begrensende faktor for aktivitetstilbudet. Med andre ord – barn og unge som ønsker å bli med i idrettslag må vente til det er plass i anleggene før de kan begynne. For å sikre at flest mulig blir med i idrettsaktivitet er det viktig med ulike typer anlegg. Ikke alle har ønske om eller ferdigheter til å delta i de vanligste aktivitetene som tilbys.**I planforslaget skisseres det en forventet vekst i folketallet i Sandnes på ca. 15 000 innbyggere i perioden fram til 2040. Dette tilsier at Sandnes vil øke innbyggertallet mer enn nåværende folketall i Gjesdal kommune i planperioden. For at idretten skal kunne tilby barn og unge gode oppvekstmiljø og fysisk trening i årene som kommer, krever dette omfattende utbygging av nye idrettsanlegg. En oversikt over idrettsanlegg i Gjesdal kan antyde behovet for nye anlegg.**Både folkeveksten og den nåværende underdekningen for anlegg tilsier at det må settes av i størrelsesorden* ***70 – 100 da*** *nytt areal til idrettsformål i planperioden. Det meste av dette må ligge i nærheten av der størstedelen av befolkningen bor og/eller i områder med godt kollektivtilbud.**Idrettsrådet ser at dette er krevende, og vil derfor påpeke at det vil være arealeffektivt om flere anlegg kan lokaliseres i samme område. Da vil det være mulig å få til sambruk av adkomst, parkering og gjerne samlingslokaler. Det vil derfor være arealeffektivt hvis kommunen finner muligheter for å sette av tilleggsarealer i tilknytning til eksisterende idrettsanlegg.* *Idrettsrådet ser ingen enkel løsning på disse utfordringene, men er åpen for å delta i arbeidet for å finne løsninger på manglende anleggsdekning.* | Kåre sender inn uttalelse |
| 30/22 | **Planprogram for revisjon av aktive Sandnes** Kunngjøring av planprogrammet ble tatt til orientering.  |  |
| 31/22 | **Møteplan framover** Styret vedtok følgende møteplan:2022: 15.06, 24.08, 22.09, 26.10, 07.12.2023: 11.01, 15.02, 22.03, 11.04 og årsmøte 19.04  |  |
| 32/22 | **Frivillighetens år – status**Pål og Kjetil orienterte fra møte i prosjektgruppen 18.5.Kåre sender ut melding til lagene om muligheter for å delta og inntektsmuligheter før sommeren. | Kåre |
| 33/22 | **Fordeling LAM-midler – tolking av årsmøtets vedtak**Årsmøtets vedtak om fordeling av LAM-midlene inneholdt følgende punkt:*-Fleridrettslag tildeles kr. 10 000 pr gruppe ut over en. Det forutsettes at gruppene har egne styrer og egne avdelingsregnskap.* Styret fattet følgende vedtak: 1. Et idrettslag er berettiget til særlig LAM-tilskudd for grupper ut over en når gruppestyret er valgt på årsmøtet, gruppene driver ulike særidretter og det er ført avdelingsregnskap som kan skille økonomien.
2. Daglig leder sender ut til lagene en oversikt over hvordan dette vil slå ut, og ber lagene komme med eventuelle merknader innen en rimelig frist.
 | Kåre |
| 34/22 | **Nytt fra kommunen**Odd Willy orienterte kort om arbeidet med Aktive Sandnes, kommuneplanen og reguleringsplan stadion. |  |
| 35/22 | **Eventuelt**1. Oversikt over medlemstall fra siste idrettsregistreringen ble lagt fram.
2. Orientering fra møte om område-regulering Kvadrat.
3. Kåre orienterte fra daglig leder-samling 18. – 20. mai 2022.
 |  |

Referent: Kåre